Blaze7451/Wiki-th-20250601 huggingface dataset:
มะลิ (เพลง)

"มะลิ" เป็นซิงเกิลที่ 3 ของซีจีเอ็มโฟร์ตีเอต โดยประกาศเปิดตัวเมื่อวันที่ 9 กุมภาพันธ์ พ.ศ. 2564 ใน CGM48 SPECIAL LIVE 1st Debut Anniversaryและได้มีการเปิดตัวเพลงอย่างเป็นทางการครั้งแรกในงาน CGM48 3rd SINGLE “มะลิ FIRST PERFORMANCE“ เมื่อวันที่ 21 มีนาคม พ.ศ. 2564 ณ ลานหน้าศูนย์การค้า เซ็นทรัลเฟสติวัลเชียงใหม่ โดยนับเป็นเพลงหลักเพลงแรกที่เป็นเพลงต้นฉบับไม่ได้ใช้เพลงแปลจากทางต้นสังกัด

**รายชื่อเพลง**

**สมาชิก**
หมายเหตุ: รายชื่อดังต่อไปนี้คือสมาชิกที่ร่วมแสดงในแต่ละเพลง สมาชิกที่ขึ้น "ตัวหนา" หมายถึงตำแหน่งเซ็นเตอร์ของเพลงนั้น ๆ (สถานะทีม ณ วันวางจำหน่ายซิงเกิล)

**มะลิ**
ขับร้องและแสดงโดยสมาชิก 16 คน ประกอบด้วย- ทีมซี : ปุณยวีร์ จึงเจริญ, รินะ อิซึตะ- เค็งคิวเซย์ : นภัสนันท์ ธรรมบัวชา, กชพร ลีละทีป, ปัณฑิตา คูณทวี, รวินดา อลัน, วิทิตา สระศรีสม, มาณิฌา เอี่ยมดิลกวงศ์, ชยานันท์ เจ็ดพี่น้องร่วมใจ, ณัฐริกา บุญตั๋ว, พิชญาภา สุปัญญา, จิรัฐิกาล ทะสี, พรวารินทร์ วงศ์ตระกูลกิจ, พิณพณา แสงบุญ, วัชรี ด่านผาสุกกุล, สิตา ธีรเดชสกุล

**Chain of love**
ขับร้องและแสดงโดยสมาชิก 16 คน ประกอบด้วย- ทีมซี : ปุณยวีร์ จึงเจริญ, รินะ อิซึตะ- เค็งคิวเซย์ : นภัสนันท์ ธรรมบัวชา, กชพร ลีละทีป, ปัณฑิตา คูณทวี, รวินดา อลัน, วิทิตา สระศรีสม, มาณิฌา เอี่ยมดิลกวงศ์, ชยานันท์ เจ็ดพี่น้องร่วมใจ, ณัฐริกา บุญตั๋ว, พิชญาภา สุปัญญา, จิรัฐิกาล ทะสี, พรวารินทร์ วงศ์ตระกูลกิจ, พิณพณา แสงบุญ, วัชรี ด่านผาสุกกุล, สิตา ธีรเดชสกุล

**บ้านแห่งหัวใจ**
ขับร้องและแสดงโดยสมาชิก 25 คน ประกอบด้วย- ทีมซี : ปุณยวีร์ จึงเจริญ, รินะ อิซึตะ- เค็งคิวเซย์ : นภัสนันท์ ธรรมบัวชา, กชพร ลีละทีป, ภัทรธิดา จงประสานเกียรติ, ปัณฑิตา คูณทวี, รวินดา อลัน, ศุภาพิชญ์ ศรีไพโรจน์, มานิตา จันทร์ฉาย, วิทิตา สระศรีสม, เคียล่า ซื่อหยุน คู, พิมพ์นารา ร่ำรวยมั่นคง, มาณิฌา เอี่ยมดิลกวงศ์, พิชญธิดา สนธิศักดิ์วรรณะ, รพีพรรณ แช่มเจริญ, ชยานันท์ เจ็ดพี่น้องร่วมใจ, ณัฐริกา บุญตั๋ว, พิชญาภา สุปัญญา, ณิชารีย์ สังขทัต ณ อยุธยา, ชุติปภา รัตนกรญาณวุฒิ, จิรัฐิกาล ทะสี, พรวารินทร์ วงศ์ตระกูลกิจ, พิณพณา แสงบุญ, วัชรี ด่านผาสุกกุล, สิตา ธีรเดชสกุล

**อ้างอิง**
หมวดหมู่:ผลงานของศิลปินไทย
หมวดหมู่:ซีจีเอ็มโฟร์ตีเอต 
หมวดหมู่:เพลงไทยสากล
หมวดหมู่:เพลงป็อปไทย
หมวดหมู่:ผลงานกลุ่มเพลงป็อป 
หมวดหมู่:เพลงภาษาไทย
หมวดหมู่:ซิงเกิลในปี พ.ศ. 2564
กาบริเอล เมร์กาโด

กาบริเอล อิบัน เมร์กาโด (Gabriel Iván Mercado Cruz; เกิด 18 มีนาคม ค.ศ. 1987) เป็นนักฟุตบอลชาวอาร์เจนตินา ปัจจุบันเล่นในตำแหน่งกองหลังให้กับอัลรอยยันในกาตาร์สตาร์สลีก

**สโมสรอาชีพ**

**เริ่มต้นอาชีพ**
เมร์กาโดเกิดที่ปูเอร์โตมาดริน, ชูบุต เขาเริ่มต้นอาชีพโดยลงเล่นให้กับราซิน ในวันที่ 21 กุมภาพันธ์ 2007 ซึ่งแพ้ให้กับซานโลเรนโซ 0–1 หลังจากนั้นเขาจึงได้กลายเป็นผู้เล่นตัวจริงให้กับราซิน
ในเดือนกรกฎาคม ปี 2007 เมร์กาโดย้ายไปร่วมทีมเอสตูเดียนเตสด้วยราคา 800,000 ดอลลาร์และสิทธิ์ 50 เปอร์เซ็นต์ในตัวเขา เขาได้แชมป์อาร์เปตูรากับทีมได้ในฤดูกาลแรกที่ลงเล่นและอยู่กับสโมสรจนถึงปี 2012 และย้ายไปร่วมทีมริเบร์เปลตในเดือนกรกฎาคม ปี 2012

**เซบิยา**
วันที่ 4 สิงหาคม 2016 เซบิยาได้เซ็นสัญญาซื้อตัวเมร์กาโดจากริเบร์เปลตเป็นเวลา 3 ปีและมีค่าตัวตามรายงาน 2.5 ล้านยูโรและมีส่วนแบ่ง 20 เปอร์เซ็นต์ให้กับริเบร์เปลตสำหรับการขายครั้งถัดไป โดยเขาถูกซื้อเพื่อแทนที่โกเกอดีตกัปตันทีม
เขาทำประตูแรกในการลงเล่นให้กับทีมเมื่อวันที่ 20 กันยายน 2016 ในนัดที่ชนะเรอัลเบติส 1–0

**อัลรอยยัน**
ในวันที่ 11 มิถุนายน 2019 อัลรอยยันได้ประกาศเซ็นสัญญาเมร์กาโดไปร่วมทีม

**การเล่นทีมชาติ**

**ชุดเยาวชน**
เมร์กาโดลงเล่นให้กับอาร์เจนตินา รุ่นอายุไม่เกิน 20 ปี ในการแข่งขันฟุตบอลเยาวชนชิงแชมป์อเมริกาใต้ 2007 ที่ประเทศปารากวัย และได้ร่วมแข่งขันฟุตบอลโลกเยาวชนอายุไม่เกิน 20 ปี 2007 ที่ประเทศแคนาดา

**ชุดใหญ่**
เมร์กาโดลงเล่นให้กับทีมชาติอาร์เจนตินาครั้งจากการเรียกตัวของหัวหน้าผู้ฝึกสอนดิเอโก มาราโดนา ในเกมกระชับมิตรที่ชนะจาเมกา 2–1 เมื่อวันที่ 10 กุมภาพันธ์ 2010 จากนั้นเมร์กาโดถูกเรียกเป็นตัวจริงให้กับอาร์เจนตินาในการแข่งขันโกปาอาเมริกาเซนเตนาริโอ และได้ลงเล่นในนัดชิงชนะเลิศที่พบกับชิลี ซึ่งแพ้ไปในการดวลลูกโทษ 4–2
ในเดือนพฤษภาคม 2018 เมร์กาโดมีชื่ออยู่ในรายชื่อ 35 คน ในการแข่งขันฟุตบอลโลก 2018 และท้ายสุดเขาได้มีชื่อ 23 คนสุดท้ายในการเข้าแข่งขัน ในฟุตบอลโลกรอบ 16 ทีมสุดท้ายที่พบกับฝรั่งเศส เมื่อวันที่ 30 มิถุนายน เขาสามารถทำประตูให้กับทีมได้ แต่สุดท้ายอาร์เจนตินาตกรอบโดยแพ้ฝรั่งเศส 4–3

**สถิติอาชีพ**

**ทีมชาติ**

**ประตูในนามทีมชาติ**
ประตูของอาร์เจนตินาจะอยู่ทางด้านซ้ายในตารางนี้, คะแนน หมายถึง คะแนนหลังจากที่ฟาซิโอทำประตูได้

**เกียรติประวัติ**

**สโมสร**
เอสตูเดียนเตส
*ปริเมราดิบิซิออน: 2010 Apertura
ริเบร์เปลต
*ปริเมราดิบิซิออน: Torneo Final 2014
*โกปากัมปีโอนาโต: 2013–14
*โกปาซูดาเมริกานา: 2014
*เรโกปาซูดาเมริกานา: 2015
*โกปาลิเบร์ตาโดเรส: 2015
*โกปาซูรูกาบันก์: 2015
*โกปาอาร์เจนตินา: 2016

**ทีมชาติ**
อาร์เจนตินา รุ่นอายุไม่เกิน 20 ปี
*ฟุตบอลโลกเยาวชน ยู 20: 2007
อาร์เจนตินา
*ซูเปร์กลาซิโกเดลัสอาเมริกัส: 2017

**อ้างอิง**

**แหล่งข้อมูลอื่น**
36085
หมวดหมู่:กองหลังฟุตบอล
หมวดหมู่:นักฟุตบอลชาวอาร์เจนตินา
หมวดหมู่:นักฟุตบอลทีมชาติอาร์เจนตินา
หมวดหมู่:ผู้เล่นในฟุตบอลโลก 2018
หมวดหมู่:ผู้เล่นในโกปาอาเมริกาเซนเตนาริโอ
หมวดหมู่:ผู้เล่นกลุบอัตเลติโกริเบร์เปลต
หมวดหมู่:ผู้เล่นราซินกลุบเดอาเบยาเนดา
หมวดหมู่:ผู้เล่นในลาลิกา
หมวดหมู่:ผู้เล่นสโมสรฟุตบอลเซบิยา‎
หมวดหมู่:ผู้เล่นในปริเมราดิบิซิออนเดอาร์เฆนตินา
หมวดหมู่:บุคคลจากรัฐชูบุต
ดนัยฤทธิ์ วัชราภรณ์

ดนัยฤทธิ์ วัชราภรณ์ อดีตสมาชิกสภาผู้แทนราษฎรจังหวัดศรีสะเกษ 5 สมัย เป็นบุตรสง่า วัชราภรณ์ อดีตสมาชิกสภาผู้แทนราษฎรจังหวัดศรีสะเกษ

**ประวัติ**
ดนัยฤทธิ์ วัชราภรณ์ เกิดเมื่อวันที่ 21 เมษายน พ.ศ. 2496 เป็นบุตรของนายสง่า วัชราภรณ์ อดีตสมาชิกสภาผู้แทนราษฎรจังหวัดศรีสะเกษหลายสมัย และเป็นน้องชายของนายปิยะณัฐ วัชราภรณ์ อดีตรัฐมนตรีหลายกระทรวง

**การทำงาน**
ดนัยฤทธิ์ วัชราภรณ์ ได้รับเลือกตั้งเป็นสมาชิกสภาผู้แทนราษฎรจังหวัดศรีสะเกษสมัยแรก ในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 สังกัดพรรคกิจสังคม คู่กับสง่า วัชราภรณ์ บิดา ต่อมาได้รับเลือกตั้งเป็นสมัยที่ 2 ในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 สังกัดพรรคกิจสังคมเช่นเดียวกัน
ต่อมาในปี พ.ศ. 2538 ได้ย้ายไปร่วมงานกับพรรคชาติไทย และได้รับเลือกตั้งเป็นสมัยที่ 3 รวมทั้งในปี พ.ศ. 2539 ได้รับเลือกตั้งเป็นสมัยที่ 4 ในสังกัดพรรคความหวังใหม่ จากนั้นในปี พ.ศ. 2543 ได้ย้ายไปร่วมงานกับพรรคไทยรักไทย และลงสมัครรับเลือกตั้งเป็น ส.ส.สมัยที่ 5 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 แต่ต่อมาถูกสั่งให้มีการเลือกตั้งใหม่ (ใบเหลือง) 
ในปี 2561 เขาได้เข้าร่วมงานกับพรรคพลังพลเมืองไทย ของสัมพันธ์ เลิศนุวัฒน์ และรับตำแหน่งรองเลขาธิการพรรค แต่ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาย้ายไปสังกัดพรรคพลังประชารัฐ และลงสมัครรับเลือกตั้งในระบบบัญชีรายชื่อ แต่ไม่ได้รับเลือกตั้ง

**เครื่องราชอิสริยาภรณ์**

**อ้างอิง**
หมวดหมู่:บุคคลจากจังหวัดศรีสะเกษ
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดศรีสะเกษ
หมวดหมู่:พรรคชาติไทย
หมวดหมู่:พรรคเอกภาพ
หมวดหมู่:พรรคกิจสังคม
หมวดหมู่:พรรคความหวังใหม่
หมวดหมู่:นักการเมืองพรรคไทยรักไทย
หมวดหมู่:นักการเมืองพรรคเพื่อไทย
หมวดหมู่:พรรคพลเมืองไทย
หมวดหมู่:พรรคพลังประชารัฐ
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
ชนชั้นขยะปฏิวัติจักรวาล

ชนชั้นขยะปฏิวัติจักรวาล (Space Sweepers; lit=Spaceship Victory) เป็นภาพยนตร์บันเทิงคดีแนวอวกาศของเกาหลีใต้ปี พ.ศ. 2564 กำกับโดย โจ ซอง-ฮี นำแสดงโดย ซง จุง-กิ, คิม แท-รี, จิน ซอน-คยู และยู แฮ-จิน  ถือได้ว่าเป็นภาพยนตร์อวกาศเรื่องแรกของเกาหลี  เผยแพร่ในเน็ตฟลิกซ์ เมื่อวันที่ 5 กุมภาพันธ์ พ.ศ. 2564 

**นักแสดง**
 ซง จุง-กิ รับบท Tae-ho - อดีตผู้บัญชาการของ Space Guards และ UTS Genius คนแรก- คิม แท-รี รับบท กัปตัน Jang - อดีตเจ้าหน้าที่หน่วยรบพิเศษซึ่งภายหลังได้ละทิ้งตำแหน่งของเธอเพื่อสร้างองค์กรโจรสลัดของเธอเอง เธอพยายามลอบสังหารซีอีโอเจมส์ซัลลิแวนซึ่งลูกเรือโจรสลัดทั้งหมดของเธอถูกสังหาร- จิน ซอน-คยู รับบท Tiger Park - อดีตราชายาเสพติดที่หนีออกจากโลกหลังจากถูกจับและถูกตัดสินประหารชีวิต- ยู แฮ-จิน รับบท Robot Bubs - อดีตหุ่นยนต์ทหารพยายามประหยัดค่าบริการยืนยันเพศของเธอ- ริชาร์ด อาร์มิเทจ รับบท James Sullivan - CEO ของ UTS- Kim Mu-yeol รับบท Kang Hyeon-u - พ่อของ Kang Kot-nim และเป็นนักวิทยาศาสตร์- Park Ye-rin พากย์เป็น Dorothy/Kang Kot-nim - เชื่อกันครั้งแรกว่าเป็นหุ่นยนต์ ซึ่งจริงๆแล้วเธอเป็นมนุษย์ที่พ่อของเธอฉีดนาโนบอทเพื่อเป็นทางเลือกสุดท้ายในการรักษาเธอ

**อ้างอิง ==
เคาน์เตอร์ คนล่าปีศาจ

เคาน์เตอร์ คนล่าปีศาจ (The Uncanny Counter;  lit=Amazing So Mun or Amazing Rumor)name=SoMun  เป็นละครชุดทางโทรทัศน์ของเกาหลีใต้ที่นำแสดงโดย โจ บยอง-กยู, ยู จุน-ซัง, คิม เซ-จ็อง และ Yeom Hye-ran  สร้างจากเว็บการ์ตูนเรื่อง Amazing Rumor ใน Daum โดย Jang Yi มีศูนย์กลางเรื่องอยู่ที่ตัวละครชื่อ So Mun เด็กมัธยมปลายพิการที่ถูกคัดเลือกให้เป็นส่วนหนึ่งของ เคาน์เตอร์ ซึ่งเป็นกลุ่มนักล่าอาถรรพณ์ที่ค้นหาและต่อสู้กับวิญญาณชั่วร้ายที่หลบหนีจากชีวิตหลังความตายเพื่อสิงร่างมนุษย์ 

**หมายเหตุ**

**อ้างอิง**
หมวดหมู่:ผลงานต้นฉบับของเน็ตฟลิกซ์
หมวดหมู่:ละครโทรทัศน์เกาหลีใต้ในปี พ.ศ. 2563
ค
วัดปลักไม้ลาย

วัดปลักไม้ลาย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 6 บ้านปลักไม้ลาย ตำบลทุ่งขวาง อำเภอกำแพงแสน จังหวัดนครปฐม มีเนื้อที่ 92 ไร่ 1 งาน 97 ตารางวา พระครูสุธรรมนาถ (สมนึก นาโถ) เป็นเจ้าอาวาสในปัจจุบัน
วัดปลักไม้ลายประกาศตั้งวัดเมื่อ พ.ศ. 2481 ได้รับพระราชทานวิสุงคามสีมาเมื่อวันที่ 8 พฤศจิกายน พ.ศ. 2536
วัดปลักไม้ลายมีสวนป่าสมุนไพร เป็นสวนป่าที่มีสมุนไพรไทยประมาณ 500 ชนิดในเนื้อที่ประมาณ 92 ไร่ เป็นแหล่งท่องเที่ยวที่ได้รับความนิยมแห่งหนึ่งในจังหวัดนครปฐม เป็นป่าที่ราบต่ำดั้งเดิม มีทั้งไม้ล้มลุกอายุสั้นและอายุยาวหลายปี ไม้เลื้อย ไม้พุ่ม ไม้ต้นขนาดเล็ก ขนาดกลาง และขนาดใหญ่หลายคนโอบ เช่น ขัดมอญ ตระกูลขิงข่าไพล เสี้ยว ขี้เหล็กป่า กระโดน มะเกลือ มะค่าโมงแดง อ้อยช้าง ก๋างขี้มอด เถาวัลย์แดง ผักหวานป่า แจงดองดึง ตะโกนา ตะเคียนทอง ตะลุมพุก เถาวัลย์เปรียง สะเดา ทองหลางป่า ฯลฯ ต้นไม้แต่ละต้นมีป้ายบอกชื่อและสรรพคุณกำกับไว้ รวมทั้งมีวิทยากรนำชมสวนสมุนไพรให้กับผู้ที่สนใจทุกวัน ประชาชนสามารถพักค้างคืนได้ นอกจากนี้ภายในวัดยังมีการนวดไทยแผนโบราณ การอบสมุนไพร มีเครื่องดื่มสมุนไพรและอาหารประเภทสมุนไพร ตลอดจนการอบรมจิตและการปฏิบัติธรรม

**อ้างอิง**
ปลักไม้ลาย
วัดบางวันทอง

วัดบางวันทอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 9 บ้านหัวหาด ตำบลเหมืองใหม่ อำเภออัมพวา จังหวัดสมุทรสงคราม ทิศเหนือจรดคลองแควอ้อม ส่วนทิศตะวันตกจรดคลองบางวันทอง
วัดบางวันทองเป็นวัดเก่าแก่โบราณ ไม่ทราบว่าใครเป็นผู้สร้าง โบราณวัตถุที่ยังหลงเหลืออยู่ได้แก่แผ่นศิลาแดงเก่า ๆ และพระพุทธรูปที่ปรักหักพังเป็นต้น วัดเดิมอยู่ในคลอง (บางวันทอง) ไม่ทราบว่าชื่อวัดอะไร ต่อมามีคหบดีครอบครัวหนึ่ง สามีชื่อ วัน ภรรยาชื่อ ทอง เห็นว่าวัดตั้งอยู่ในทำเลที่ไม่สะดวกต่อการเดินทาง จึงได้บริจาคทรัพย์ของตนเพื่อย้ายวัดมาอยู่ปากคลอง (บางวันทอง) และริมฝั่งคลองแควอ้อม และได้ตั้งชื่อวัดว่า "วัดบางวันทอง" ตามนามผู้บริจาค ดังปรากฏในจารึกบริเวณฐานของพระพุทธรูปซึ่งประดิษฐานอยู่ในอุโบสถ วัดได้รับพระราชทานวิสุงคามสีมาเมื่อ พ.ศ. 2494
อุโบสถหลังใหม่สร้างบริเวณสถานที่เดิม ทาด้วยสีขาวทั้งหลัง หอกลองหรือหอระฆังเก่าอยู่ใกล้พระอุโบสถ ปูชนียวัตถุได้แก่ พระพุทธรูปนาคปรก เป็นพระพุทธรูปเก่าแก่คู่มากับวัด แกะสลักจากศิลาแดง และมีพระพุทธรูปโบราณสมัยสุโขทัย ปางมารวิชัย แกะสลักจากศิลาแดงเช่นกัน อัญเชิญมาจากวัดเดิมในคลองบางวันทองเมื่อ พ.ศ. 2477 ปัจจุบันประดิษฐานอยู่ในวิหารหน้าวัด ชาวบ้านเรียกว่า หลวงพ่อแดง มีงานปิดทองในเดือน 11 ของทุกปี
วัดบางวันทองมีเกจิอาจารย์คือ หลวงพ่อตาด ท่านทำยาแผนโบราณช่วยรักษาโรคให้แก่ชาวบ้านและประชาชนทั่วไปที่มาให้ท่านรักษาโรคให้ ศิษย์ของท่านได้ทำเหรียญรูปท่านเพื่อไว้เป็นที่ระลึกในงานถวายเพลิงของท่าน นับว่าเป็นเหรียญเก่าแก่เหรียญหนึ่งของท้องที่

**อ้างอิง**
บางวันทอง
หมวดหมู่:โบราณสถานในจังหวัดสมุทรสงคราม
วัดทุ่งลานนา

วัดทุ่งลานนา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงดอกไม้ เขตประเวศ กรุงเทพมหานคร มีที่ดินตั้งวัดเนื้อที่ 16 ไร่
วัดทุ่งลานนาสร้างขึ้นโดยมีผู้ยกที่ดินให้สร้างวัดคือ นายขุนทองและนางฉะอ้อน บุญมาเลิศ ยกให้ 10 ไร่ นายกันและนางลิป ปานเถื่อน ยกให้ 4 ไร่ และนางถวิล มีสายทอง ยกให้ 2 ไร่ ผู้ดำเนินการสร้างวัดฝ่ายฆราวาสคือนางถวิล ส่วนผู้ดำเนินการสร้างวัดฝ่ายสงฆ์คือพระครูเนกขัมมคุณาจารย์ (จันทร์แดง คุณวีโร) ได้รับอนุญาตให้สร้างวัดเมื่อวันที่ 15 มกราคม พ.ศ. 2511 กระทรวงศึกษาธิการได้ประกาศตั้งวัดอย่างถูกต้องตามกฎหมายเมื่อวันที่ 21 มกราคม พ.ศ. 2512 โดยใช้ชื่อว่า "วัดทุ่งลานนา (ชมทองผินถวิลอุปถัมภ์)" วัดได้รับพระราชทานวิสุงคามสีมาเมื่อวันที่ 15 มกราคม พ.ศ. 2513 เขตวิสุงคามสีมากว้าง 40 เมตร ยาว 80 เมตร ได้ประกอบพิธีผูกพัทธสีมาเมื่อวันที่ 14 กุมภาพันธ์ พ.ศ. 2514 ในการนี้ พระบาทสมเด็จพระปรมินทรมหาภูมิพลอดุลยเดชพร้อมด้วยสมเด็จพระนางเจ้าสิริกิติ์ พระบรมราชินีนาถ ได้เสด็จพระราชดำเนินมาทรงตัดลูกนิมิต ด้านการศึกษา ทางวัดได้เปิดสอนโรงเรียนพระปริยัติธรรมตั้งแต่ พ.ศ. 2515
อาคารเสนาสนะได้แก่ อุโบสถ กว้าง 8.50 เมตร ยาว 24.50 เมตร สร้างเมื่อ พ.ศ. 2511 กุฏิสงฆ์ จำนวน 16 หลัง หอสวดมนต์ กว้าง 10 เมตร ยาว 30 เมตร สร้างเมื่อ พ.ศ. 2512 ศาลาการเปรียญ กว้าง 20.50 เมตร ยาว 38.50 เมตร เป็นอาคารทรงล้านนา นอกจากนั้นยังมีเจดีย์ 1 องค์

**อ้างอิง**
ทุ่งลานนา
ร็อบ มอร์แกน (นักแสดง)

ร็อบ มอร์แกน (Rob Morgan) เป็นนักแสดงชาวอเมริกัน เป็นที่รู้จักในบทบาทของ เติร์ก บาร์เร็ตต์ ในละครชุดทางโทรทัศน์ในเน็ตฟลิกซ์ของมาร์เวล เรื่อง แดร์เดวิล, เจสซิกา โจนส์, ลู้ก เคจ, ไอรอน ฟิสต์, เดอะ ดีเฟนเดอร์ส และ เดอะ พันนิชเชอร์ โดยเป็นนักแสดงเพียงคนเดียวที่ได้แสดงครบทั้งหกเรื่อง นอกจากนี้เขายังประสบความสำเร็จในการรับบท "แฮป แจ็กสัน" ในภาพยนตร์ที่ได้รับการเสนอชื่อเข้าชิง 4 รางวัลออสการ์เรื่อง แผ่นดินเดียวกัน
ในปี ค.ศ. 2020 เขาได้รับการจัดให้อยู่ในลำดับที่ 20 ของรายชื่อ "25 นักแสดงที่ยิ่งใหญ่ที่สุดในศตวรรษที่ 21" ของหนังสือพิมพ์เดอะนิวยอร์กไทมส์ 

**ผลงานการแสดง**

**ภาพยนตร์**

**อ้างอิง**
หมวดหมู่:นักแสดงอเมริกัน
หมวดหมู่:บุคคลที่เกิดในปี พ.ศ. 2516
หมวดหมู่:จักรวาลภาพยนตร์มาร์เวล
วินเซนต์ โดนอฟรีโอ

วินเซนต์ โดนอฟรีโอ (Vincent Philip D'Onofrio, pron; เกิด 30 มิถุนายน พ.ศ. 2502) เป็นนักแสดง, ผู้อำนวยการสร้าง และผู้กำกับชาวอเมริกัน เขาเป็นที่รู้จักจากรับบทสนับสนุนและแสดงนำทั้งในภาพยนตร์และโทรทัศน์ เขาได้รับการเสนอชื่อเข้าชิงรางวัล Primetime Emmy Award และรางวัลแซทเทิร์น สองรางวัล ซึ่งได้รับหนึ่งรางวัลจากบทบาทสนับสนุนในเรื่อง Men in Black 
บทบาทของเขา ได้แก่ Private Leonard "Gomer Pyle" Lawrence ใน เกิดเพื่อฆ่า (1987), Edgar the Bug ใน Men in Black (1997) และ เดอะซีรีส์ (1997–2001), ตำรวจสายสืบเมืองนิวยอร์ก Robert Goren ใน Law & Order: Criminal Intent (2001–10) และ Wilson Fisk / Kingpin ใน แดร์เดวิล (2015–2018) โดนอฟรีโอเป็นผู้ได้รับรางวัลแซทเทิร์นและ Jay Award

**อ้างอิง**
หมวดหมู่:นักแสดงฝรั่งเศส
หมวดหมู่:บุคคลที่เกิดในปี พ.ศ. 2502
หมวดหมู่:จักรวาลภาพยนตร์มาร์เวล
วัดธรรมคุณาราม

วัดธรรมคุณาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงท่าข้าม เขตบางขุนเทียน กรุงเทพมหานคร ที่ดินตั้งวัดมีเนื้อที่ 50 ไร่ อาณาเขตทิศเหนือยาว 196 เมตร ติดกับคูและที่ดินเอกชน ทิศตะวันออกยาว 362 เมตร ติดต่อกับคลองขุนราชพินิจใจ ทิศใต้ยาว 196 เมตร ติดต่อกับถนนเลียบคลองพิทยาลงกรณ์ และทิศตะวันตกยาว 362 เมตร ติดต่อกับที่ดินเอกชน
วัดธรรมคุณารามได้รับอนุญาตให้สร้างวัดเมื่อวันที่ 18 พฤศจิกายน พ.ศ. 2508 โดยมีนาวาเอก ช่วง สุขชัย อรุณรังษี เป็นผู้ดำเนินการสร้างวัดในที่ดินซึ่งนายณรงค์และนางอำไพ รักธงไทย ซื้อถวาย กระทรวงศึกษาธิการประกาศตั้งเป็นวัดอย่างถูกต้องตามกฎหมายเมื่อวันที่ 1 กรกฎาคม พ.ศ. 2514 โดยได้ขนานนามวัดเพื่อเป็นเกียรติอนุสรณ์แก่พระครูธรรมวิริยคุณ (หลวงพ่อเต่า) ซึ่งคณะผู้สร้างวัดเลื่อมใสศรัทธา โดยมหาเถรสมาคมได้พิจารณานำคำแรกและคำสุดท้ายของนามสมณศักดิ์ ต่อเข้ากับคำว่า อาราม มาใช้เป็นนามของวัด วัดได้รับพระราชทานวิสุงคามสีมาเมื่อวันที่ 16 ตุลาคม พ.ศ. 2528
อาคารเสนาสนะประกอบด้วยอุโบสถ กว้าง 8 เมตร ยาว 12 เมตร สร้างเมื่อ พ.ศ. 2514 กุฏิสงฆ์ จำนวน 3 หลัง เป็นอาคารคอนกรีต ศาลาการเปรียญ กว้าง 24 เมตร ยาว 24 เมตร สร้างเมื่อ พ.ศ. 2511 เป็นอาคารไม้ 4 มุข ใต้ถุนโปร่ง

**อ้างอิง**
ธรรมคุณาราม
วัดเทพนิมิตต์

วัดเทพนิมิตต์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงดอนเมือง เขตดอนเมือง กรุงเทพมหานคร ปัจจุบันพระครูศรีปริยัติศาสก์ (สาคร ป.ธ.6) เป็นเจ้าอาวาส				
วัดเทพนิมิตต์ตั้งเป็นสำนักปฏิบัติธรรมเมื่อวันที่ 5 กุมภาพันธ์ พ.ศ. 2519 บนที่ราชพัสดุเนื้อที่ 13 ไร่ 2 งาน 52 ตารางวา โดยรองอธิบดีกรมธนารักษ์ซึ่งเป็นลูกศิษย์พระครูอนุรักษ์ศีลสังวรเป็นผู้ดำเนินการขอใช้ที่ดิน ในช่วงแรกมีฐานะเป็นสำนักสงฆ์ ใช้ชื่อว่า สำนักปฏิบัติธรรมเทพนิมิตต์ แต่ชาวบ้านเรียกว่า วัดกลางนา เพราะในขณะนั้นมีแต่ทุ่งนาล้อมรอบ จากนั้นได้รับการประกาศตั้งเป็นวัดเมื่อวันที่ 9 กรกฎาคม พ.ศ. 2529 พระครูอนุรักษ์ศีลสังวร เจ้าอาวาสรูปแรก ได้ขอให้กรุงเทพมหานครตั้งชื่อว่า "วัดเทพนิมิตต์" โดยให้เหตุผลไว้ในเอกสารประกอบการพิจารณาเรื่องการขอสถาปนาสำนักปฏิบัติธรรมเทพนิมิตต์ขึ้นเป็นพระอาราม ถึงอธิบดีกรมการศาสนา ตามหนังสือลงวันที่ 24 สิงหาคม พ.ศ. 2524 ว่า มีทั้งนายทหารอากาศยศนาวาอากาศตรีและนายทหารบกยศพันตรี กับประชาชนอีกหลาย ๆ คน ได้พากันเล่าเรื่องสิ่งแปลกมหัศจรรย์ที่เกิดขึ้นในทีดินผืนนี้ ที่ดินผืนนี้มีแสงสว่างเกิดขึ้นในเวลาตอนกลางคืน เป็นแสงสว่างรุ่งโรจน์มาก สีขาวนวล โตเท่าขนาดบาตร เป็นอยู่ประมาณ 10 กว่านาทีก็หายไป นาน ๆ จะเกิดขึ้นสักครั้ง (อดีต) เจ้าอาวาสเห็นว่าเป็นมงคล จึงตั้งชื่อสำนักสงฆ์ว่า เทพนิมิตต์ วัดได้รับพระราชทานวิสุงคามสีมาเมื่อวันที่ 9 สิงหาคม พ.ศ. 2553

**อ้างอิง**
เทพนิมิตต์
ไว ชิง โฮ

ไว ชิง โฮ (Wai Ching Ho; เกิด 16 พฤศจิกายน ค.ศ. 1943) เป็นนักแสดงภาพยนตร์และโทรทัศน์ชาวฮ่องกง 
เธอปรากฏตัวในบท มาดามเกา ของจักรวาลภาพยนตร์มาร์เวลในเรื่อง แดร์เดวิล  (2015–2016), ไอรอน ฟิสต์ (2017) และ เดอะ ดีเฟนเดอร์ส (2017) 

**อ้างอิง**
หมวดหมู่:นักแสดงฝรั่งเศส
หมวดหมู่:บุคคลที่เกิดในปี พ.ศ. 2486
หมวดหมู่:จักรวาลภาพยนตร์มาร์เวล
วัดบางระโหง

วัดบางระโหง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 9 บ้านบางระโหง ตำบลบางกร่าง อำเภอเมืองนนทบุรี จังหวัดนนทบุรี

**ประวัติ**
วัดบางระโหงเป็นวัดโบราณ สร้างเมื่อใดไม่เป็นที่ทราบแน่ชัด แต่ได้รับการบูรณะซ่อมแซมในสมัยพระบาทสมเด็จพระนั่งเกล้าเจ้าอยู่หัว มีเรื่องเล่าต่อกันมาว่าผู้สร้างวัดนี้มีชื่อว่าโหง เป็นชาวจีน (แต่บ้างว่าเป็นชาวมอญ) ที่ย้ายถิ่นฐานมาจากหงสาวดี นายโหงคงเป็นผู้ที่มียศถาบรรดาศักดิ์หรือเศรษฐีในยุคนั้น สังเกตจากซุ้มที่ครอบใบเสมาและใบเสมามีความสวยงามยิ่งนัก
เดิมมีเสาหงส์อยู่หน้าวัดพร้อมทั้งเจดีย์คู่และสิงโต หลวงพ่อใหญ่ในอุโบสถและหลวงพ่อขาวในพระวิหารนั้นศักดิ์สิทธิ์เป็นที่เคารพสักการะ เมื่อแม่ค้าพายเรือผ่านหน้าวัดมักตั้งจิตอธิษฐานแล้ววักน้ำมาลูบเนื้อลูบตัว เชื่อว่าจะทำให้ค้าขายดี ในช่วงการเกณฑ์ทหาร มักมีคนมาบนบานกับหลวงพ่อใหญ่และหลวงพ่อขาว ขอให้ไม่ถูกเกณฑ์ ในช่วงสงครามโลกครั้งที่สอง มีคนอพยพหนีภัยมาอาศัยที่วัด เช่น พระยาภิรมย์ภักดี (บุญรอด เศรษฐบุตร) หรือก่อนหน้านั้น พระวรวงศ์เธอ พระองค์เจ้าคำรบ ก็เคยโดยสารเรือมาพักที่วัด

**อาคารเสนาสนะ**
อุโบสถสร้างเมื่อ พ.ศ. 2549 เป็นอาคารคอนกรีตเสริมเหล็ก ศาลาการเปรียญสร้างเมื่อ พ.ศ. 2533 เป็นอาคารคอนกรีตเสริมเหล็กทรงไทย 2 ชั้น กุฏิสงฆ์เป็นอาคารครึ่งตึกครึ่งไม้ วิหารสร้างเมื่อ พ.ศ. 2536 เป็นอาคารคอนกรีตเสริมเหล็ก ศาลาบำเพ็ญกุศลสร้างเมื่อ พ.ศ. 2539 เป็นอาคารคอนกรีตเสริมเหล็ก ส่วนปูชนียวัตถุ มีพระประธานประจำพระอุโบสถปางมารวิชัยซึ่งสร้างเมื่อ พ.ศ. 2545 และพระประธานประจำศาลาการเปรียญปางมารวิชัยซึ่งสร้างเมื่อ พ.ศ. 2533

**ตะกรุด**
พระครูนนทสมณวัตร (หลวงปู่เหรียญ ถาวโร) อดีตเจ้าอาวาส ได้สร้างตะกรุดมากมาย มีตะกรุดพิศมรเล็ก ตะกรุดพิศมร 19 ตะกรุดแคล้วคลาด ตะกรุดสาริกา ตะกรุดจักรพรรดิ ตะกรุดสามกษัตริย์ ตะกรุดมหาอุด และตะกรุดโภคทรัพย์เป็นอาทิ

**อ้างอิง**
บางระโหง
เอ็มแอลบีเดอะโชว์ 21

เอ็มแอลบีเดอะโชว์ 21 (MLB The Show 21) เป็นวิดีโอเกมแนวกีฬา พัฒนาโดยแซนดีเอโกสตูดิโอ และจัดจำหน่ายโดยโซนี่อินเตอร์แอ็กทีฟเอ็นเตอร์เทนเมนต์ ที่ได้สร้างจากเมเจอร์ลีกเบสบอล (MLB) โดยตัวเกมเป็นเกมที่สิบหกของแฟรนไชส์ เอ็มแอลบี: เดอะโชว์ ตัวเกมวางจำหน่ายในวันที่ 20 เมษายน 2021 โดยที่ตัวเกมจะเปิดให้เล่นก่อนในวันที่ 16 เมษายน 2021 โดยที่ Fernando Tatís Jr. ตำแหน่งช็อตสต็อปจากทีมซานดิเอโก ปาเดรส ได้รับเลือกให้เป็นดาราหน้าปกและเป็นผู้เล่นที่อายุน้อยที่สุดที่ได้รับเลือกด้วยวัยเพียงแค่ 22 ปี โดยเป็นครั้งแรกในซีรีส์เกมนี้ที่จะวางจำหน่ายบนคอนโซลตระกูลเอกซ์บอกซ์ เช่นเดียวกับเพลย์สเตชันที่มีการเล่นข้ามแพลตฟอร์มระหว่างกัน

**หมายเหตุ**

**อ้างอิง**
หมวดหมู่:วิดีโอเกมที่ออกวางจำหน่ายในปี พ.ศ. 2564
หมวดหมู่:เกมสำหรับเพลย์สเตชัน 4‎
หมวดหมู่:เกมสำหรับเอกซ์บอกซ์วัน
หมวดหมู่:เกมสำหรับเพลย์สเตชัน 5‎
หมวดหมู่:เกมสำหรับเอกซ์บอกซ์ซีรีส์เอกซ์และซีรีส์เอส
วัดคลองขุนศรี

วัดคลองขุนศรี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 3 บ้านคลองขุนศรี ตำบลขุนศรี อำเภอไทรน้อย จังหวัดนนทบุรี
วัดคลองขุนศรีตั้งวัดเมื่อวันที่ 9 มกราคม พ.ศ. 2452 มีนางทับเป็นผู้ถวายที่ดิน โดยหลวงพ่อมั่งเป็นผู้ดำเนินการสร้างและเป็นเจ้าอาวาสรูปแรก เดิมเป็นวัดที่อยู่ในเขตอำเภอบางเลน จังหวัดนครปฐม ต่อมาทางราชการได้โอนตำบลขุนศรีมาขึ้นกับจังหวัดนนทบุรี ในสมัยเจ้าอาวาสรูปที่ 6 (พระครูพ่วง ถิรจิตฺโต) ชาวบ้านเรียกว่า วัดขุนศรีเจริญราษฏร์ วัดได้รับพระราชทานวิสุงคามสีมาครั้งหลังเมื่อวันที่ 29 พฤศจิกายน พ.ศ. 2540
วัดมีพระพุทธรูปศักดิ์สิทธิ์ คือ หลวงพ่อเป๋ ซึ่งสร้างขึ้นในสมัยพระอาจารย์มั่ง (เจ้าอาวาสรูปแรก) สันนิษฐานว่าคราวที่พระอาจารย์มั่งได้ขอบริจาคชนวนมวลสารและโลหะต่าง ๆ จากชาวบ้านในชุมชนตามกำลังศรัทธาเมื่อราว พ.ศ. 2460 เพื่อใช้ในการหล่อหลวงพ่อเป๋ เมื่อหล่อสำเร็จแล้ว ชนวนโลหะที่เหลือจากการหล่อนั้น ได้นำมาจัดสร้างเหรียญหล่อหลวงพ่อเป๋รุ่นแรกขึ้น เล่ากันว่ามีความศักดิ์สิทธิ์และอภินิหารในด้านแคล้วคลาด การค้าขายรุ่งเรือง โชคลาภ และเมตตามหานิยม

**อ้างอิง**
คลองขุนศรี
คลองขุนศรี
วัดสุคันธาวาส (จังหวัดสมุทรปราการ)

วัดสุคันธาวาส เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 8 บ้านคลองสุคันธ์ ตำบลบางบ่อ อำเภอบางบ่อ จังหวัดสมุทรปราการ ที่ดินที่ตั้งวัดมีเนื้อที่ 28 ไร่ 2 ตารางวา ที่ธรณีสงฆ์มีจำนวน 4 แปลง เนื้อที่ 271 ไร่ 2 งาน 89 ตารางวา
วัดสุคันธาวาสเดิมตั้งอยู่ในคลองสุคันธ์ ห่างจากที่ตั้งปัจจุบันประมาณ 25 เส้น หรือประมาณ 750 เมตร น่าจะสร้างขึ้นเมื่อประมาณ พ.ศ. 2324 ในปลายสมัยกรุงธนบุรี ต่อมาได้ย้ายวัดมาสร้างขึ้นใหม่ในที่ตั้งปัจจุบันเมื่อ พ.ศ. 2492 โดยพลเรือเอก สินธุ์ กมลนาวิน ร่วมดำเนินการกับประชาชน วัดได้รับพระราชทานวิสุงคามสีมาครั้งหลังเมื่อวันที่ 18 กุมภาพันธ์ พ.ศ. 2495 และได้ผูกพัทธสีมาเมื่อวันที่ 11 มีนาคม พ.ศ. 2498 วัดได้รับการยกย่องให้เป็นวัดพัฒนาตัวอย่างใน พ.ศ. 2514
ปูชนียวัตถุที่สำคัญของวัดคือ หลวงพ่อโต ซึ่งประดิษฐานอยู่ในอุโบสถ มีอายุเก่าแก่มากกว่า 200 ปี มีตลาดน้ำคลองพระองค์เจ้าไชยานุชิตตั้งอยู่ด้านหน้าวัด

**อ้างอิง**
สุคันธาวาส
ปีเตอร์ แม็กร็อบบี

ปีเตอร์ แม็กร็อบบี (Peter McRobbie; เกิด 31 มกราคม พ.ศ. 2486) เป็นนักแสดงชาวอเมริกันที่เกิดในสก็อตแลนด์ซึ่งเป็นที่รู้จักกันดีในบทบาทของ ป๊อป ป๊อป เจมิสัน ในภาพยนตร์สยองขวัญเรื่อง The Visit และ คุณพ่อพอล แลนทอม ในเรื่อง แดร์เดวิล ปี ค.ศ. 2015 รวมถึงบทบาทสมทบในซีรีส์ของทีเอ็นทีในนบท The Alienist

**อ้างอิง**
หมวดหมู่:นักแสดงฝรั่งเศส
หมวดหมู่:บุคคลที่เกิดในปี พ.ศ. 2486
หมวดหมู่:จักรวาลภาพยนตร์มาร์เวล
กอฟฟรีย์ แคนเตอร์ (นักแสดง)

กอฟฟรีย์ พอล แคนเตอร์ (Geoffrey Paul Cantor) เป็นนักแสดงชาวอเมริกันและผู้ฝึกสอนด้านการแสดงชั่วคราว เขาเป็นที่รู้จักจากการรับบทเป็น มิตเชลล์ เอลลิสัน ในเรื่อง แดร์เดวิล และ เดอะ พันนิชเชอร์ เขายังรับบทเป็น แฟรงค์ ในละครชุดของเน็ตฟลิกซ์เรื่อง Maniac รายการโทรทัศน์อื่น ๆ ได้แก่ Ambassador Thanwall ในมูลนิธิของแอปเปิลทีวี, Zip Betourney ในเดอะเรซิเดนท์ , เดอะเดาซ์, เดอะติก, บูล, มาดามซีเครตทารี, เฮาส์ออฟการ์ด, เดอะแบลกลิสต์, ดิอเมริกัน, Person of Interest, แดเมจส์, สแมช, เดอะบิ๊กซี, โซปรานอส, บอร์ออฟเดด และทั้งหมดของ Law & Order's

**อ้างอิง**
หมวดหมู่:นักแสดงอเมริกัน
หมวดหมู่:บุคคลที่เกิดในปี พ.ศ. 2524
หมวดหมู่:จักรวาลภาพยนตร์มาร์เวล
วัดพุทธภาวนาราม

วัดพุทธภาวนาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 4 บ้านตะกาด ตำบลท้ายบ้านใหม่ อำเภอเมืองสมุทรปราการ จังหวัดสมุทรปราการ ที่ดินที่ตั้งวัดมีเนื้อที่ 20 ไร่
วัดพุทธภาวนารามสร้างขึ้นเมื่อวันที่ 5 ธันวาคม พ.ศ. 2531 โดยมีผู้มีจิตศรัทธา 2 ตระกูล มีความประสงค์จะสร้างวัดขึ้นเพื่อถวายให้อยู่ในความอุปถัมภ์ของสมเด็จพระพุทธโฆษาจารย์ (ฟื้น ชุตินฺธโร) เจ้าอาวาสวัดสามพระยาวรวิหาร และเพื่อเป็นที่พำนักของพระภิกษุสงฆ์และสามเณร โดยได้บริจาคทรัพย์เท่า ๆ กันจาก 2 ตระกูล ตระกูลแรกคือ ตระกูลนายอิ่ม นางขันทอง นายเกษม นางสาวสุเขมา นุชประมูล อีกตระกูลคือ ตระกูลนางฉันทิพย์ กลิ่นโสภณ และญาติผู้ใหญ่พร้อมด้วยมิตรสหาย ได้รับอนุญาตตั้งวัดเมื่อวันที่ 18 กันยายน พ.ศ. 2532 ได้รับพระราชทานวิสุงคามสีมาเมื่อ พ.ศ. 2536
อาคารเสนาสนะได้แก่ อุโบสถ กว้าง 11 เมตร ยาว 32 เมตร เป็นอาคารคอนกรีตเสริมเหล็ก สร้างเมื่อ พ.ศ. 2534 ศาลาการเปรียญ กว้าง 20 เมตร ยาว 36 เมตร เป็นอาคารคอนกรีตเสริมเหล็กทรงจัตุรมุข 2 ชั้น สร้างเมื่อ พ.ศ. 2534 หอสวดมนต์ กว้าง 15 เมตร ยาว 20 เมตร เป็นอาคารคอนกรีตเสริมเหล็กใช้ครึ่งตึกครึ่งไม้ สร้างเมื่อ พ.ศ. 2535 กุฏิสงฆ์ จำนวน 16 หลัง เป็นอาคารครึ่งไม้ วิหาร กว้าง 20 เมตร ยาว 20 เมตร เป็นอาคารคอนกรีตเสริมเหล็ก สร้างเมื่อ พ.ศ. 2535 ศาลาอเนกประสงค์ กว้าง 15 เมตร ยาว 20 เมตร เป็นอาคารคอนกรีตเสริมเหล็กครึ่งตึกครึ่งไม้ สร้างเมื่อ พ.ศ. 2534 และศาลาบำเพ็ญกุศล สร้างด้วยคอนกรีตเหล็กทั้งหลัง

**อ้างอิง**
พุทธภาวนาราม
โช บย็อง-กยู

โช บย็อง-กยู (Cho Byeong-kyu; 조병규; เกิด 23 เมษายน พ.ศ. 2539) เป็นนักแสดงชาวเกาหลีใต้  เขาเป็นที่รู้จักจากการแสดงในละครยอดนิยมเช่น Sky Castle, Hot Stove League และเคาน์เตอร์ คนล่าปีศาจ เขามีบทบาทหลักครั้งแรกในเรื่องเคาน์เตอร์ คนล่าปีศาจในบทตัวละครชื่อ โซ มุน

**อ้างอิง**
หมวดหมู่:นักแสดงเกาหลีใต้
หมวดหมู่:บุคคลที่เกิดในปี พ.ศ. 2539
หมวดหมู่:นักแสดงชายจากโซล
ยู จุน-ซัง

ยู จุน-ซัง (Yoo Jun-sang; 유준상; เกิด 28 พฤศจิกายน พ.ศ. 2512) เป็นนักแสดงและนักร้องชาวเกาหลีใต้ ยูเป็นที่รู้จักกันเป็นอย่างดีจากการแสดงในภาพยนตร์ของ Hong Sang-soo เรื่อง Ha Ha Ha (2010), The Day He Arrives (2011) และ In Another Country (2012) นอกจากนี้เขายังได้รับการยกย่องจากบทบาทสนับสนุนใน Wide Awake (2007) และ Moss (2010) และได้รับความนิยมใหม่ในปี ค.ศ. 2012 เนื่องจากละครโทรทัศน์เรื่อง My Husband Got a Family นอกเหนือจากภาพยนตร์และโทรทัศน์แล้วยูยังมีบทบาทในละครเพลงโดยเฉพาะใน The Three Musketeers, Jack the Ripper และ The Days

**อ้างอิง**
หมวดหมู่:นักแสดงเกาหลีใต้
หมวดหมู่:นักร้องเกาหลีใต้
หมวดหมู่:บุคคลที่เกิดในปี พ.ศ. 2512
หมวดหมู่:บุคคลจากโซล
หมวดหมู่:ศิษย์เก่าจากมหาวิทยาลัยทงกุก
หมวดหมู่:นักแสดงชายจากโซล
จูราสสิค เวิลด์ ค่ายครีเทเชียส

จูราสสิค เวิลด์ ค่ายครีเทเชียส (Jurassic World Camp Cretaceous) เป็นละครชุดทางโทรทัศน์สตรีมมิ่งนิยายวิทยาศาสตร์แอ็คชั่นผจญภัยสัญชาติอเมริกันที่พัฒนาโดย แซค สเตนท์ซ จากนวนิยายเรื่อง จูราสสิค พาร์ค โดย ไมเคิล ไครช์ตัน ซีรีส์นี้เปิดตัวในเน็ตฟลิกซ์เมื่อวันที่ 18 กันยายน พ.ศ. 2563 ซึ่งเป็นส่วนหนึ่งของแฟรนไชส์ จูราสสิค พาร์ค  และมีกำหนดฉายก่อน, ระหว่าง และหลังเหตุการณ์ของภาพยนตร์เรื่อง จูราสสิค เวิลด์  นำแสดงโดย พอล-มิเกล วิลเลียมส์, ฌอน เกียมโบรน, คัวซาร์ โมฮัมเหม็ด, เจนนา ออร์เทกา, ไรอัน พอตเตอร์ และ ไรนี โรดิเกรซ เป็นวัยรุ่นหกคนที่ติดเกาะอิสลานูบลาร์หลังจากที่ไดโนเสาร์หลายตัวหนีออกจากกรง ร่วมแสดงสมทบโดย จามีลา จามิล, เกว็น โพเวลล์, สเตฟานี บีทริซ, แบรดลีย์ วิตฟอร์ด และ แอนกัส แซมพ์สัน และซีรีส์เรื่องนี้ประพันธ์ดนตรีประกอบโดย ลีโอ ไบเรนเบิร์ก

**อ้างอิง**
หมวดหมู่:ภาพยนตร์ที่ออกฉายในปี พ.ศ. 2563
หมวดหมู่:ภาพยนตร์อิงบันเทิงคดีแนววิทยาศาสตร์
หมวดหมู่:ภาพยนตร์ที่สร้างจากหนังสือของ ไมเคิล ไครชตัน
หมวดหมู่:ภาพยนตร์อเมริกัน
หมวดหมู่:ภาพยนตร์ไตรภาค
หมวดหมู่:ภาพยนตร์โดยยูนิเวอร์แซลพิกเจอส์
หมวดหมู่:ภาพยนตร์ไดโนเสาร์
หมวดหมู่:ภาพยนตร์ที่มีฉากบนเกาะ
ทรานส์ฟอร์เมอร์ส: สงครามไซเบอร์ทรอน ไตรภาค

ทรานส์ฟอร์เมอร์ส: สงครามไซเบอร์ทรอน ไตรภาค (Transformers: War for Cybertron Trilogy) เป็นแฟรนไชส์ของเล่นและทรานส์มีเดียที่เป็นส่วนหนึ่งของแบรนด์ทรานส์ฟอร์มเมอร์สโดยฮาสโบร ประกาศในเดือนกุมภาพันธ์ พ.ศ. 2561  ซึ่งไม่เกี่ยวข้องกับวิดีโอเกมที่มีชื่อเดียวกัน

**ละครชุดทางโทรทัศน์**
หลังจากบทสรุปของซีรีส์แอนิเมชั่น Prime Wars Trilogy ในเดือนกรกฎาคม พ.ศ. 2561 และการปิด Machinima อย่างเป็นทางการในเดือนกุมภาพันธ์ พ.ศ. 2562  Allspark สตูดิโอผลิตของฮาสโบรและเน็ตฟลิกซ์ประกาศทำซีรีส์แอนิเมชั่น สงครามไซเบอร์ทรอน ไตรภาค ที่ผลิตโดย Rooster Teeth ร่วมด้วย Allspark Animation และ Polygon Pictures สำหรับกำหนดการฉายในปี พ.ศ. 2563  F. J. DeSanto จะกลับมาในฐานะผู้ควบคุมการแสดง ในขณะที่ George Krstic, Gavin Hignight และ Brandon M. Easton เข้าร่วมเป็นนักเขียน  โดยเดิมทีซีซั่นแรกจะฉายในเดือนมิถุนายนปี พ.ศ. 2563 แต่มีกำหนดฉายใหม่เป็นวันที่ 30 กรกฎาคม พ.ศ. 2563 เนื่องจากการระบาดทั่วของโควิด-19  ฤดูกาลที่สองฉายในวันที่ 30 ธันวาคม พ.ศ. 2563  ฤดูกาลที่สามและฤดูกาลสุดท้ายจะฉายในวันที่ 30 พฤษภาคม พ.ศ. 2564 

**อ้างอิง**
หมวดหมู่:อนิเมะออริจินอลของเน็ตฟลิกซ์
หมวดหมู่:การ์ตูนทีวีแอนิเมชันตะวันตกที่ได้รับอิทธิพลจากสื่ออนิเมะ
การตรวจพันธุกรรม

เจ้าหน้าที่กำลังดูผลตรวจดีเอ็นเอโปรไฟล์เพื่อประกอบการหาที่มาของสัตว์ที่ผ่านศุลกากร
การตรวจพันธุกรรมเป็นการตรวจที่ทำเพื่อหาการเปลี่ยนแปลงในลำดับดีเอ็นเอหรือโครงสร้างของโครโมโซม อาจรวมไปถึงการตรวจสิ่งที่เป็นผลมาจากการเปลี่ยนแปลงของรหัสพันธุกรรม เช่น การตรวจวิเคราะห์อาร์เอ็นเอ ซึ่งเป็นผลผลิตของการแสดงออกของยีน หรือการตรวจวิเคราะห์ทางชีวเคมีเพื่อวัดปริมาณของโปรตีนผลลัพธ์ชนิดใดชนิดหนึ่ง ในทางการแพทย์นั้นการตรวจพันธุกรรมสามารถใช้วินิจฉัยหรือวินิจฉัยแยกโรคทางพันธุกรรมที่สงสัยได้ ใช้ทำนายความเสี่ยงต่อการเกิดโรคหรือภาวะบางอย่างได้ และใช้ตรวจเพื่อนำข้อมูลไปประกอบการตัดสินใจเลือกแนวทางการรักษาโรคในกลุ่มบุคคลที่มีลักษณะทางพันธุกรรมอย่างใดอย่างหนึ่งได้ นอกจากทางการแพทย์แล้วการตรวจพันธุกรรมยังสามารถนำไปใช้ในการตรวจความเป็นเครือญาติ เช่น ตรวจพิสูจน์ความเป็นพ่อลูก หรือตรวจเพื่อนำไปเปรียบเทียบฐานข้อมูลเพื่อวิเคราะห์เชื้อสายบรรพบุรุษของผู้รับการตรวจก็ได้ การตรวจพันธุกรรมในพืชและสัตว์ก็อาจมีประโยชน์ในลักษณะเดียวกันกับการตรวจในมนุษย์ (เช่น การตรวจความเป็นเครือญาติ หาบรรพบุรุษ วินิจฉัยหรือทำนายโรคทางพันธุกรรม เป็นต้น) เพื่อนำข้อมูลไปประกอบการคัดเลือกพันธุ์ หรือเพื่อประกอบการเพิ่มความหลากหลายทางพันธุกรรมในกลุ่มประชากรที่เสี่ยงต่อการสูญพันธุ์ เป็นต้น

**อ้างอิง**
หมวดหมู่:เวชพันธุศาสตร์
หมวดหมู่:การทดสอบทางการแพทย์
พิสัย

ในสถิติศาสตร์ พิสัย (range) ของชุดข้อมูลคือ ผลลบระหว่างค่ามากสุดและค่าน้อยสุด สามารถให้รายละเอียดคร่าวๆ ของผลลัพธ์ก่อนที่จะดูมันจริงๆ ผลต่างนี้เฉพาะเจาะจง พิสัยของชุดข้อมูล คือผลลัพธ์จากการลบ จำนวนที่น้อยที่สุดออกจากจำนวนที่มากที่สุด

**อ้างอิง**
หมวดหมู่:สถิติศาสตร์
ฮุร็อยมิลาอ์

ฮุร็อยมิลาอ์ (حريملاء) เป็นหนึ่งในเขตผู้ว่าราชการในแคว้นริยาด ประเทศซาอุดีอาระเบีย

**อ้างอิง**
หมวดหมู่:สถานที่ที่มีประชากรในแคว้นริยาด
แดฆแมฮ์

ไฟล์:Doodentoren van de Zoroastriërs.jpg|thumb|ภาพถ่ายหอคอยแห่งความเงียบงันแห่งหนึ่งในประเทศอิหร่าน ถ่ายเมื่อต้นศตวรรษที่ยี่สิบ
แดฆแมฮ์ (دخمه) หรือ หอคอยแห่งความเงียบงัน (Tower of Silence) เป็นสิ่งก่อสร้างวงกลมยกสูงที่สร้างขึ้นในศาสนาโซโรอัสเตอร์เพื่อใช้เกี่ยวข้องกับการนำเครื่องในออกจากร่างของศพ (excarnation) อันเป็นส่วนหนึ่งของพิธีศพแบบโซโรอัสเตอร์ หอคอยแดฆแมฮ์มีไว้เพื่อทิ้งร่างของศพไว้ในที่เปิดเพื่อให้นกกินซาก โดยทั่วไปคือ แร้งมากินร่าง
พิธีกรรมทิ้งศพของโซโรอัสเตอร์นั้นพบหลักฐานย้อนกลับไปถึงกลางศตวรรษที่ห้าก่อนคริสตกาลดังปรากฏใน ฮิโตรีส ของเฮโรโดตุส ในขณะที่การสร้างสิ่งก่อสร้างขึ้นมาล้อมรอบนั้นปรากฏการบันทึกครั้งแรกในต้นศตวรรษที่เก้า เหตุผลเชิงความเชื่อของการทิ้งศพให้แร้งกินนั้นเพื่อเป็นการป้องกันไม่ให้สัมผัสกับโลก น้ำ และไฟ สามสิ่งซึ่งในศาสนาโซโรอัสเตอร์เชื่อถือว่าศักดิ์สิทธิ์

**ความเชื่อ**
ธรรมเนียมโซโรอัสเตอร์เชื่อว่าศพหรือร่างของผู้เสียชีวิต (รวมถึงเส้นผมที่ถูกตัดและเล็บที่ถูกตัด) เป็น แนซู (nasu) อันคือสิ่งไม่สะอาดหรือเป็นมลพิษ โดยเฉพาะอย่างยิ่ง ปิศาจแห่งศพ (ภาษาอเวสตะ: แนซูแดวา) เชื่อกันว่าจะเข้าสู่ร่างผู้ตายทันทีและทำให้ทุกสิ่งที่มันเข้าไปสิงปนเปื้อน 
ดังนั้น เพื่อไม่ให้เป็นการก่อความโสโครกให้กับสิ่งศักดิ์สิทธิ์สามประการของโซโรอัสเตอร์คือ น้ำ, ดิน, ไฟ (ดูเพิ่มที่ แซม และ อะตาร์ ตามลำดับ) ศพจะถูกทิ้งไว้บนยอดของหอคอยให้ถูกแสงแดดและถูกกัดกินโดยสุนัขป่าและนกแร้ง เพื่อเป็นการป้องกันไม่ให้ไปปนเปื้อนสิ่งอันศักดิ์สิทธิ์ทั้งสามประการ

**ดูเพิ่ม**
 เสถโมทีฮีรญีวฉา- พิธีศพบนท้องฟ้า

**อ้างอิง**

**แหล่งข้อมูลอื่น**
  Vendidad Fargard 5, Purity Laws, as translated by James Darmesteter.-  Extracts from
** year=2002
** year=2002- Lucarelli, Fosco  "Towers of Silence: Zoroastrian Architectures for the Ritual of Death", "Socks-Studio", Feb 9, 2012- Harris, Gardiner  "Giving New Life to Vultures to Restore a Human Ritual of Death", "The New York Times", Nov 29, 2012-  access-date=
หมวดหมู่:ศาสนาโซโรอัสเตอร์
หมวดหมู่:หอคอยในประเทศอินเดีย
หมวดหมู่:หอคอยในประเทศอิหร่าน
หมวดหมู่:คำและวลีภาษาเปอร์เซีย
หมวดหมู่:ประเพณีเกี่ยวกับความตาย
หมวดหมู่:ศาสนากับความตาย
หมวดหมู่:CS1: Julian–Gregorian uncertainty

นี่คือหมวดหมู่ติดตาม สำหรับ CS1 citations ที่มีพารามิเตอร์ date ที่ระบุวันที่โดยสมบูรณ์ (มีวัน, เดือน และปี) ระหว่างวันที่ 1 ตุลาคม ค.ศ. 1582 และ 1 มกราคม ค.ศ. 1926 โปรดดู RFC และการอภิปรายที่ WT:CS1 (ภาษาอังกฤษ) หน้าในหมวดหมู่นี้ควรถูกเพิ่มโดยแม่แบบ CS1 และ มอดูล:Citation/CS1 เท่านั้น
__NOGALLERY__
uncert
หมวดหมู่:คุณสมบัติของ CS1

นี่คือหมวดหมู่ติดตามสำหรับหมวดหมู่คุณสมบัติ CS1 citation ต่าง ๆ หมวดหมู่นี้ควรบรรจุเฉพาะหมวดหมู่ย่อยไม่ควรบรรจุหน้าบทความ โดยหน้าบทความในแต่ละหมวดหมู่ย่อยควรเพิ่มโดยแม่แบบ CS1 และ มอดูล:Citation/CS1 เท่านั้น
หมวดหมู่:CS1
รายชื่อนักเดินแบบบนปกโว้ก (สหรัฐ)

thumb
นี่คือรายชื่อนักเดินแบบ หรือบุคคลที่มีชื่อเสียงบนปกนิตยสารโว้ก ตั้งแต่ฉบับแรกในเดือนกุมภาพันธ์ ค.ศ. 1938 - ปัจจุบัน

**1930s**

**1938**

**1939**

**1940s**

**1940**

**1941**

**1942**

**1943**

**1944**

**1945**

**1946**

**1947**

**1948**

**1949**

**1950s**

**1950**

**1951**

**1952**

**1953**

**1954**

**1955**

**1956**

**1957**

**1958**

**1959**

**1960s**

**1960**

**1961**

**1962**

**1963**

**1964**

**1965**

**1966**

**1967**

**1968**

**1969**

**1970s**

**1970**

**1971**

**1972**

**1973**

**1974**

**1975**

**1976**

**1977**

**1978**

**1979**

**1980s**

**1980**

**1981**

**1982**

**1983**

**1984**

**1985**

**1986**

**1987**

**1988**

**1989**

**1990s**

**1990**

**1991**

**1992**

**1993**

**1994**

**1995**

**1996**

**1997**

**1998**

**1999**

**2000s**

**2000**

**2001**

**2002**

**2003**

**2004**

**2005**

**2006**

**2007**

**2008**

**2009**

**2010s**

**2010**

**2011**

**2012**

**2013**

**2014**

**2015**

**2016**

**2017**

**2018**

**2019**

**2020s**

**2020**

**2021**

**2022**

**2023**

**2024**

**2025**

**ดูเพิ่ม**
 รายชื่อนักเดินแบบบนปกโว้กไทยแลนด์

**แหล่งข้อมูลอื่น**
 US Vogue Cover Archive - The Fashion Spot- US Vogue Cover Archive - fashion-iconography- US Vogue Cover Archive - Vogue Archives
หมวดหมู่:โว้ก (นิตยสาร)
หมวดหมู่:รายชื่อบุคคลที่ปรากฏบนนิตยสาร
หมวดหมู่:รายชื่อนักเดินแบบ
เปลือกโลกภาคพื้นสมุทร

เฉดสีแสดงอายุของแผ่นเปลือกโลกภาคพื้นสมุทร สีแดงเป็นแผ่นเปลือกโลกอายุน้อยสุดไล่ไปตามสเกลจนถึงสีม่วงที่มีอายุมากสุด
เปลือกโลกภาคพื้นสมุทร เป็นเปลือกแข็งชั้นนอกสุดที่เป็นฐานแก่มหาสมุทร แบ่งเป็น เปลือกโลกภาคพื้นสมุทรชั้นบน ประกอบด้วยหินละลายรูปหมอนและผนังที่ซับซ้อน กับ  เปลือกโลกภาคพื้นสมุทรชั้นล่าง ประกอบด้วยหินทรอกโทไลต์ หินแกบโบรและหินคูมูเลต เปลือกโลกทอดตัวอยู่เหนือเนื้อโลกชั้นบนที่มีลักษณะแข็ง เปลือกโลกและชั้นเนื้อโลกแข็งรวมกันเป็นธรณีภาค
เปลือกโลกภาคพื้นสมุทรส่วนใหญ่ประกอบด้วยหินเมฟิกและหินไซมาที่อุดมไปด้วยเหล็กและแมกนีเซียม เปลือกโลกภาคพื้นสมุทรบางกว่าเปลือกโลกภาคพื้นทวีปมาก โดยทั่วไปมีความหนาเฉลี่ยน้อยกว่า 10 กิโลเมตร มีความหนาแน่นเฉลี่ยประมาณ 3.0 กรัมต่อลูกบาศก์เซนติเมตร มากกว่าเปลือกโลกภาคพื้นทวีปที่มีความหนาแน่นเฉลี่ยอยู่ที่ 2.7 กรัมต่อลูกบาศก์เซนติเมตร

**อ้างอิง**
หมวดหมู่:แผ่นเปลือกโลก
หมวดหมู่:โครงสร้างของโลก
หมวดหมู่:คำศัพท์สมุทรศาสตร์
วัดคลองชวดลากข้าว

วัดคลองชวดลากข้าว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 16 บ้านวัดใหม่ ตำบลบางพลีใหญ่ อำเภอบางพลี จังหวัดสมุทรปราการ ที่ดินที่ตั้งวัดมีเนื้อที่ 9 ไร่ โฉนดที่ดินเลขที่ 2057
วัดคลองชวดลากข้าวได้รับอนุญาตให้สร้างเมื่อวันที่ 24 พฤษภาคม พ.ศ. 2521 โดยมีนายสุข สังข์คง เป็นผู้ถวายที่ดินและดำเนินการสร้างวัด กระทรวงศึกษาธิการได้ประกาศตั้งเป็นวัดเมื่อวันที่  23 พฤศจิกายน พ.ศ. 2525 ได้ชื่อตามท้องที่ตั้งวัด และได้รับพระราชทานวิสุงคามสีมาเมื่อวันที่ 1 พฤศจิกายน พ.ศ. 2533 เขตวิสุงคามสีมากว้าง 30 เมตร ยาว 60 เมตร เจ้าอาวาสนับตั้งแต่เริ่มสร้างวัดขึ้นเมื่อ พ.ศ. 2520 เป็นต้นมา 
พื้นที่วัดเป็นที่ราบลุ่ม แวดล้อมไปด้วยที่เอกชนและคลอง อาคารเสนาสนะในวัดได้แก่ อุโบสถ มีพระประธานนามว่า หลวงพ่อชนะชัย หน้าตักกว้าง 3 ศอก 9 นิ้ว สูง 3 เมตร อัญเชิญมาจากจังหวัดสุพรรณบุรี กุฏิสงฆ์ จำนวน 2 หลัง ส่วนมากเป็นอาคารคอนกรีตเสริมเหล็ก ศาลาการเปรียญ กว้าง 12 เมตร ยาว 24 เมตร สร้างเมื่อ พ.ศ. 2521 ศาลากลางน้ำ 1 หลัง และศาลาท่าน้ำ 1 หลัง

**อ้างอิง**
คลองชวดลากข้าว
วัดโสธรนิมิตต์

วัดโสธรนิมิตต์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 6 บ้านคลองหลวง 2 ตำบลท้ายบ้านใหม่ อำเภอเมืองสมุทรปราการ จังหวัดสมุทรปราการ ที่ดินที่ตั้งวัดมีเนื้อที่ 8 ไร่ 2 งาน 31 ตารางวา ปัจจุบันพระครูโกศลพัฒนากร (สุวิชชา ปญฺญาทีโป) ดำรงตำแหน่งเจ้าอาวาส
วัดโสธรนิมิตต์ได้รับอนุญาตให้สร้างวัดเมื่อวันที่ 14 ตุลาคม พ.ศ. 2519 โดยมีนางแม้น บุญประคอง และนางสนอง เล้าพานิช บริจาคที่ดิน และนายอุดม บุญประคอง บุตรนางแม้น ดำเนินการสร้างวัด ต่อมาเมื่อสร้างวัดเสร็จ กระทรวงศึกษาธิการได้ประกาศตั้งเป็นวัดเมื่อวันที่ 25 มีนาคม พ.ศ. 2520 วัดได้รับพระราชทานวิสุงคามสีมาครั้งหลังเมื่อวันที่ 18 ธันวาคม พ.ศ. 2557
เดิมชาวบ้านในละแวกนั้นเรียกวัดโสธรนิมิตต์ว่า สำนักสงฆ์สะแกล้ม บางครั้งเรียกว่า วัดสะแกล้ม เนื่องจากพื้นที่บริเวณวัดนอกจากจะเป็นที่ลุ่มแล้วยังเป็นป่าสะแกจำนวนมาก บางครั้งชาวบ้านละแวกใกล้เคียงก็เรียก วัดสะพานคู่ ตามซอยเข้าวัดมีสะพานคู่กัน สำหรับชื่อปัจจุบันของวัด สมเด็จพระสังฆราชได้ประทานนามว่า "วัดโสธรนิมิตต์" เนื่องจากนางแม้นเห็นนิมิตเป็นพระพุทธโสธร จึงเกิดศรัทธาสร้างวัดขึ้น 

**อ้างอิง**
โสธรนิมิตต์
วัดราษฎร์บำรุง (จังหวัดสมุทรปราการ)

วัดราษฎร์บำรุง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 1 บ้านตาเจี่ย ตำบลบางปู อำเภอเมืองสมุทรปราการ จังหวัดสมุทรปราการ
วัดราษฎร์บำรุงก่อตั้งเมื่อ พ.ศ. 2454 เดิมบริเวณที่ตั้งวัดเป็นป่าแสมชายเลน น้ำทะเลท่วมทุกครึ่งเดือน ไม่สะดวกในการเดินทางไปบำเพ็ญกุศล ต่อมานายช้อย บานชื่น พร้อมญาติพี่น้องได้บริจาคที่ดินให้สร้างวัด โดยได้นิมนต์หลวงปู่บุตร วัดใหญ่บางปลากด และพระสินธ์ วัดบางด้วนนอก มารับถวายที่ดิน และได้มาฉันเพลทุกวันพระในพรรษา ต่อมานางแฉ่ง ลือชา ได้นำเสามาถวาย จึงได้ปลูกศาลามุงจาก และมีพระฉ่ำมาอยู่จำพรรษา ใน พ.ศ. 2518 สมเด็จพระนางเจ้าสิริกิติ์ พระบรมราชินีนาถ เสด็จพระราชดำเนินมาทรงเป็นประธานยกช่อฟ้าอุโบสถ ต่อมาใน พ.ศ. 2521 สมเด็จพระบรมโอรสาธิราชฯ สยามมกุฎราชกุมาร เสด็จพระราชดำเนินแทนพระองค์มาทรงตัดลูกนิมิตผูกพัทธสีมา วัดได้รับพระราชทานวิสุงคามสีมาเมื่อวันที่ 10 พฤศจิกายน พ.ศ. 2515 เขตวิสุงคามสีมากว้าง 30 เมตร ยาว 50 เมตร
ในระยะแรกวัดมีชื่อเรียกว่า วัดคลองตาเจี่ย หรือ วัดจีนเจี่ย เพราะตั้งอยู่ที่คลองตาเจี่ยซึ่งมีชาวจีนชื่อ "เจี่ย" ตั้งบ้านอยู่ ชาวบ้านรู้จักกันดีจึงเรียกขานกันอย่างนั้น วัดได้เปลี่ยนชื่อมาเป็น "วัดราษฎร์บำรุง" เมื่อ พ.ศ. 2483
ในช่วงวันสงกรานต์ ชาวชุมชนคลองตาเจี่ยมีประเพณีการเล่นหมากรุกคนบริเวณวัดราษฎร์บำรุง ชาวบ้านจะช่วยกันแต่งตัวและแต่งหน้าตามลักษณะของตัวหมากรุกต่าง ๆ เช่น ตัวเบี้ย ตัวม้า ตัวเรือ เป็นต้น

**อ้างอิง**
ราษฎร์บำรุง
วัดอู่ตะเภา (กรุงเทพมหานคร)

วัดอู่ตะเภา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงลำผักชี เขตหนองจอก กรุงเทพมหานคร มีเนื้อที่ 17 ไร่ 2 งาน อาณาเขตทิศเหนือยาว 4 เส้น ติดต่อกับลำรางอู่ตะเภา ทิศตะวันออกยาว 5 เส้น 7 วา ติดต่อกับคลองอู่ตะเภา ทิศใต้ยาว 2 เส้น และทิศตะวันตกยาว 5 เส้น 8 วา ปัจจุบันพระครูสีลพลาธร (มานพ) ดำรงตำแหน่งเจ้าอาวาส
วัดอู่ตะเภาได้รับอนุญาตให้สร้างวัดเมื่อวันที่ 16 มีนาคม พ.ศ. 2410 โดยนายทิศได้บอกบุญรวบรวมเงินเพื่อซื้อที่ดินสร้างวัด สันนิษฐานกันว่าแต่เดิมบริเวณวัดน่าจะเป็นอู่เรือ เพราะในช่วงเริ่มสร้างวัดนั้นได้พบเสากระโดงเรือสำเภา เมื่อสร้างวัดเสร็จก็ตั้งชื่อว่า "วัดอู่ตะเภา" ตามที่ตั้งวัดซึ่งอยู่ติดกับคลองอู่ตะเภา วัดได้รับพระราชทานวิสุงคามสีมาเมื่อวันที่ 5 เมษายน พ.ศ. 2517 เขตวิสุงคามสีมากว้าง 40 เมตร ยาว 80 เมตร และได้ประกอบพิธีผูกพัทธสีมาเมื่อวันที่ 17 กุมภาพันธ์ พ.ศ. 2518 ด้านการศึกษา วัดได้เปิดสอนโรงเรียนพระปริยัติธรรมตั้งแต่ พ.ศ. 2476
อาคารเสนาสนะได้แก่ อุโบสถ กว้าง 7 เมตร ยาว 21 เมตร สร้างเมื่อ พ.ศ. 2517 มีกำแพงล้อมรอบสี่ด้าน ภายในประดิษฐานพระประธาน หน้าตักกว้าง 1.17 เมตร สูง 1.28 เมตร พระศรีอริยเมตไตรย สร้างเมื่อ พ.ศ. 2477 พระพุทธชินราชจำลอง และพระพุทธรูปสมัยรัตนโกสินทร์ 6 องค์ ศาลาการเปรียญ กว้าง 16 เมตร ยาว 24 เมตร สร้างเมื่อ พ.ศ. 2498 กุฏิสงฆ์ จำนวน 11 หลัง หอสวดมนต์ทรงไทยประยุกต์ 2 หลัง

**รายนามเจ้าอาวาส**
 พระครูกลิ่น- อาจารย์หยี- อาจารย์ถนอม- อาจารย์แดง- อาจารย์เผือก- พระครูถาวรกิจโสภณ- พระครูสีลพลาธร (มานพ)	

**อ้างอิง**
อู่ตะเภา
กลุ่มอาการบราวน์-เซกวอร์ด

กลุ่มอาการบราวน์-เซกวอร์ด (ออกเสียงแบบภาษาอังกฤษ) หรือ กลุ่มอาการบราวน์-เซการ์ (ออกเสียงแบบภาษาฝรั่งเศส) (Brown-Séquard syndrome) หรือ อัมพาตครึ่งซีกบราวน์-เซกวอร์ด (Brown-Séquard's hemiplegia), อัมพาตบราวน์-เซกวอร์ด (Brown-Séquard's paralysis), กลุ่มอาการอัมพาตร่างกายท่อนล่างครึ่งซีก (hemiparaplegic syndrome) โรคสันหลังเกิดอัมพาตครึ่งซีกและอัมพาตร่างกายท่อนล่างครึ่งซีก (hemiplegia et hemiparaplegia spinalis) และ อัมพาตครึ่งซีกท่อนล่างเหตุสันหลัง (spinal hemiparaplegia) เกิดจากความเสียหายที่ครึ่งหนึ่งของไขสันหลัง (hemisection) ส่งผลให้เกิดอาการอัมพาตและสูญเสียโปรปิโอเซปชั่นที่ข้างเดียวกันกับที่เกิดการบาดเจ็บ (ipsilateral) และการสูญเสียความรู้สึกและการรับรู้อุณหภูมิที่ด้านตรงข้ามกับที่เกิดการบาดเจ็บ (contralateral) ชื่ออาการนั้นตั้งตามนักสรีระวิทยาชาวมอริเชียส ชาลส์-เอดูเวิร์ด บราวน์-เซกวอร์ด (Charles-Édouard Brown-Séquard) ผู้ซึ่งเขียนอธิบายอาการนี้ครั้งแรกในปี 1850
การเสียหายครึ่งหนึ่งของไขสันหลังส่งผลให้โครงสร้างสามประการเสียหาย คือ วิถีมอเตอร์นิวรอนบนหลักของคอร์ทิโคสไปนอลแทร็กต์, ฟาสซิคูลัสกราซิลิส หรือ ฟาสซิคูลัสคิวเนตัสในดอร์ซอลคอลัมน์หนึ่งหรือทั้งคู่ และสไปนอธาลามิกแทร็กต์ ซึ่งส่งผลให้เกิดความเสียหายของ (dorsal column)

**อ้างอิง**
 pmid=1469473 - s2cid=35644328 - s2cid=37493662 - doi=10.1016/S0736-4679(97)00010-3 - doi-access=free - doi=10.1016/S0736-4679(98)00096-1 - s2cid=13491137 - s2cid=44403915 - s2cid=37419566 - url=http://www.ajnr.org/cgi/pmidlookup?view=long&pmid=9726481- s2cid=36231998 - doi= 10.3171/jns.1998.88.2.0331- doi=10.1016/0090-3019(95)00412-2 - doi=10.1016/S0020-1383(97)83474-2 
หมวดหมู่:ความผิดปกติของไขสันหลัง
วัดหงษ์ทอง (จังหวัดนนทบุรี)

วัดหงษ์ทอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมฝั่งตะวันออกของแม่น้ำเจ้าพระยา ในหมู่ที่ 3 บ้านหงษ์ทอง ตำบลบางพูด อำเภอปากเกร็ด จังหวัดนนทบุรี ปัจจุบันพระครูกิตติเขมาภิรม (ประจวบ ตินตะโมระ) ดำรงตำแหน่งเป็นเจ้าอาวาส
วัดหงษ์ทองเป็นวัดโบราณ สร้างมาตั้งแต่สมัยกรุงศรีอยุธยาตอนปลาย และปล่อยทิ้งร้างไปเมื่อครั้งเสียกรุงศรีอยุธยา เมื่อชาวมอญเข้ามาอยู่ในบริเวณนี้อีกครั้งใน พ.ศ. 2377 ก็ปรับปรุงฟื้นฟูวัดขึ้นมาอีกครั้งและสร้างเจดีย์มอญองค์ใหญ่ไว้หลังวัด ชื่อของวัดเกี่ยวข้องกับตำนานมอญที่เกี่ยวข้องกับพระพุทธเจ้าและหงส์ซึ่งมีมานานกว่า 2,500 ปี ชาวมอญจึงนิยมนำคำที่เกี่ยวข้องกับหงส์มาใช้ในชื่อบ้านเมืองและสถานที่สำคัญเพื่อความเป็นสิริมงคล วัดได้รับพระราชทานวิสุงคามสีมาเมื่อวันที่ 12 มีนาคม พ.ศ. 2518
อาคารเสนาสนะประกอบด้วยอุโบสถ สร้างเมื่อ พ.ศ. 2518 เป็นอาคารคอนกรีตเสริมเหล็ก ภายในอุโบสถประดิษฐานพระประธาน เป็นพระพุทธรูปปางมารวิชัย และมีพระพุทธบาทจำลอง ขุดพบเมื่อ พ.ศ. 2526 ศาลาการเปรียญ เป็นอาคารคอนกรีตเสริมเหล็กทรงไทยชั้นเดียว หอสวดมนต์ สร้างเมื่อ พ.ศ. 2540 เป็นอาคารคอนกรีตเสริมเหล็กทรงไทยประยุกต์ 2 ชั้น กุฏิสงฆ์ เป็นอาคารครึ่งตึกครึ่งไม้ วิหาร เป็นอาคารคอนกรีตเสริมเหล็ก และศาลาบำเพ็ญกุศล สร้างด้วยคอนกรีตเสริมเหล็ก

**อ้างอิง**
หงษ์ทอง
หงษ์ทอง
วัดช่องลม (จังหวัดนนทบุรี)

วัดช่องลม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 4 บ้านช่องลม ตำบลบ้านใหม่ อำเภอปากเกร็ด จังหวัดนนทบุรี
วัดช่องลมสร้างชึ้นเมื่อราว พ.ศ. 2312 ในสมัยกรุงธนบุรี เล่ากันว่าเดิมได้ตั้งชื่อว่า วัดช้างล้ม ตามชื่อคลองสายหนึ่ง ด้วยในสมัยต้นกรุงศรีอยุธยา พระเจ้าอู่ทองได้ทรงยกพลมาตามแม่น้ำเจ้าพระยา ช้างศึกตัวหนึ่งเกิดล้ม (ตาย) ขณะกำลังว่ายข้ามน้ำบริเวณคลองสายนั้น (ปัจจุบันคลองสายนั้นมีชื่อว่า "คลองวัดช่องลม" มีสภาพตื้นเขิน แต่ยังเหลือสภาพคลองให้เห็น) เมื่อเวลาผ่านไปชื่อจึงเพี้ยนมาเป็น "วัดช่องลม" ส่วนวัดก็ทรุดโทรมลงไป เพิ่งจะฟื้นคืนกลับได้รับพระราชทานวิสุงคามสีมาเมื่อวันที่ 6 กรกฎาคม พ.ศ. 2472 โดยมีเจ้าอาวาสติดต่อกันมาคือ หลวงปู่เวิ่น หลวงปู่แจ่ม พระครูนนทโสภิตหรือหลวงพ่อเงิน (พ.ศ. 2482–2529) พระครูประโชติจันทวิมล (พ.ศ. 2530–2545) และพระครูสังฆรักษ์ รับช่วงต่อจนถึงปัจจุบัน
สิ่งโดดเด่นในวัด ได้แก่ พระพุทธรูปประทับยืนปูนปั้นสีทองปางประทานพร ตั้งอยู่ริมแม่น้ำเจ้าพระยา วัดมีเสาหงส์อันเป็นสัญลักษณ์ของวัดมอญ ภายในอุโบสถประดิษฐานพระประธาน ปางมารวิชัยซึ่งสร้างเลียนแบบศิลปะอยุธยา โดยมีพระอัครสาวก 2 องค์ นั่งคุกเข่าประนมหัตถ์อยู่ด้านหน้า มณฑปจัตุรมุขเป็นที่ประดิษฐานพระพุทธรูปปางมารวิชัยและรูปหล่อเกจิอาจารย์ต่าง ๆ
วัดมีวัตถุมงคล ได้แก่ ตะกรุดช้างมงคล มี 3 รูปแบบ คือ มหาลาภป้องกันภัย มหาเศรษฐี และมงคลมหาเสน่ห์ และยังมีช้างมงคลมหาเศรษฐีที่เชื่อว่าส่งผลให้ทำมาค้าขายคล่อง

**อ้างอิง**
ช่องลม
ช่องลม
จอช สแตมเบิร์ก

จอชัว คอลลินส์ สแตมเบิร์ก (Joshua Collins Stamberg; เกิด 4 มกราคม พ.ศ. 2513) เป็นนักแสดงชาวอเมริกัน เขาเป็นนักแสดงประจำในซีรีส์แนวชีวิต-ตลกเรื่อง Drop Dead Diva ตั้งแต่ปี ค.ศ.2009-2012  และต่อมามีบทบาทสมทบในเรื่อง Parenthood (2013–14) และ The Affair (2014–17) 

**อ้างอิง**
หมวดหมู่:นักแสดงอเมริกัน
หมวดหมู่:บุคคลที่เกิดในปี พ.ศ. 2513
หมวดหมู่:จักรวาลภาพยนตร์มาร์เวล
เอ็มมา คอลฟีลด์

เอ็มมา คอลฟีลด์ ฟอร์ด (Emma Caulfield Ford; ชื่อเกิด Emma M. Chukker; เกิด 8 เมษายน พ.ศ. 2516) เป็นนักแสดงหญิงชาวอเมริกันที่รู้จักกันในบทบาท Anya Jenkins ในซีรีส์โทรทัศน์เรื่อง มือใหม่ปราบผี (1998–2003) รับบท Susan Keats เป็นคนรักของ แบรนดอน วอลช์ ในซีรีส์โทรทัศน์เรื่อง Beverly Hills, 90210 บทบาทในภาพยนตร์ของเธอ ได้แก่ Darkness Falls (2003) และ ไทเมอร์ (2009)

**อ้างอิง**
หมวดหมู่:นักแสดงอเมริกัน
หมวดหมู่:บุคคลที่เกิดในปี พ.ศ. 2516
หมวดหมู่:จักรวาลภาพยนตร์มาร์เวล
วัดหนองพะอง (จังหวัดสมุทรสาคร)

วัดหนองพะอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 7 บ้านหลักสี่ ตำบลสวนหลวง อำเภอกระทุ่มแบน จังหวัดสมุทรสาคร ที่ดินตั้งวัดมีเนื้อที่ 15 ไร่ 1 งาน 57 ตารางวา บริเวณวัดยังมีตลาดน้ำหนองพะอง
วัดหนองพะองสร้างขึ้นเมื่อประมาณ พ.ศ. 2425 ชาวบ้านเรียกว่า วัดใหม่หนองพะอง โดยนางเปาะ จุลสิงห์ เป็นผู้ถวายที่ดินให้สร้างวัด ต่อมานายไล้และนางเพี้ยน คุณรักษา ได้ถวายเพิ่มขึ้นอีก พระบาทสมเด็จพระจุลจอมเกล้าเจ้าอยู่หัวและสมเด็จพระศรีพัชรินทราบรมราชินีนาถ พระบรมราชชนนีพันปีหลวง เสด็จพระราชดำเนินทางชลมารคมาขึ้นพักที่ศาลาท่าน้ำของวัด ในกาลนั้นได้โปรดเกล้าฯ พระราชทานทรัพย์ส่วนพระองค์เพื่อสร้างอุโบสถเป็นจำนวนเงินห้าร้อยบาทถ้วน วัดได้รับพระราชทานวิสุงคามสีมาเมื่อ พ.ศ. 2493 เขตวิสุงคามสีมากว้าง 40 เมตร ยาว 80 เมตร 
อาคารเสนาสนะประกอบด้วยอุโบสถ กว้าง 15.50 เมตร ยาว 29 เมตร สร้างเมื่อ พ.ศ. 2437 เป็นอาคารคอนกรีตเสริมเหล็ก ภายในประดิษฐานพระประธาน เป็นพระพุทธรูปปูนปั้นปางขัดสมาธิเพชร สร้างเมื่อ พ.ศ. 2437 ศาลาการเปรียญ กว้าง 14 เมตร ยาว 40 เมตร สร้างเมื่อ พ.ศ. 2506 เป็นอาคารครึ่งตึกครึ่งไม้ มีพระประธานเป็นพระพุทธรูปเนื้อทองเหลือง สร้างเมื่อ พ.ศ. 2506 กุฏิสงฆ์ จำนวน 3 หลัง เป็นอาคารครึ่งตึกครึ่งไม้ วิหาร กว้าง 9 เมตร ยาว 11 เมตร เป็นอาคารคอนกรีตเสริมเหล็ก สร้างเมื่อ พ.ศ. 2525 ศาลาอเนกประสงค์ กว้าง 13 เมตร ยาว 21 เมตร สร้างเมื่อ พ.ศ. 2543 เป็นอาคารคอนกรีตเสริมเหล็ก ศาลาบำเพ็ญกุศล จำนวน 1 หลัง สร้างด้วยคอนกรีตเสริมเหล็ก

**รายนามเจ้าอาวาส**
 พระคง- พระทอง- พระกล่อม- พระพูล พ.ศ. 2439–2446- พระเหนี่ยง พ.ศ. 2446–2451- พระท้วม พ.ศ. 2451–2454- พระแห พ.ศ. 2454–2473- พระครูสุตาธิการี พ.ศ. 2473–2526- พระครูสีลาธิการี พ.ศ. 2526–ปัจจุบัน

**อ้างอิง**
หนองพะอง
วัดนารีราษฎร์ประดิษฐ์

วัดนารีราษฎร์ประดิษฐ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงคลองสิบสอง เขตหนองจอก กรุงเทพมหานคร มีที่ดินตั้งวัดเนื้อที่ 10 ไร่ 25 ตารางวา และมีที่ธรณีสงฆ์จำนวน 1 แปลง เนื้อที่ 42 ไร่ 1 งาน 18 ตารางวา
วัดนารีราษฎร์ประดิษฐ์สร้างเมื่อ พ.ศ. 2443 โดยอำแดงผึ้ง สามีชื่อจีนหลำ ได้บริจาคที่ดินส่วนหนึ่งของตนสร้างวัด พร้อมได้ถวายเรือนไม้สักให้เป็นกุฏิ 1 หลัง ในระยะแรกตั้งชื่อว่า "วัดนารีราษฎร์ประดิษฐ์" เมื่อได้สร้างวัดขึ้นแล้วได้ไปนิมนต์อาจารย์สุกจากวัดแสนเกษมมาปกครองวัด ต่อมาอำแดงผึ้งได้ร่วมกับชาวบ้านสร้างเสนาสนะต่าง ๆ แม้กระทั่งพระพุทธรูปก็ได้ใช้ปูนปั้นสร้างเองบ้าง ในระยะต่อมาได้ใช้ชื่อวัดตามที่ชาวบ้านนิยมเรียกว่า วัดพระยาปลา แต่ก็เปลี่ยนกลับมาเป็น "วัดนารีราษฎร์ประดิษฐ์" เมื่อวันที่ 22 มกราคม พ.ศ. 2517 ตามชื่อเดิมที่มีความหมายเกี่ยวกับผู้สร้างวัด วัดได้รับพระราชทานวิสุงคามสีมาเมื่อ พ.ศ. 2460 หรือก่อนหน้านั้น ได้ประกอบพิธีผูกพัทธสีมาเมื่อ พ.ศ. 2472 และได้รับพระราชทานวิสุงคามสีมาครั้งหลังเมื่อวันที่ 17 มกราคม พ.ศ. 2541
อุโบสถกว้าง 6 เมตร ยาว 14 เมตร สร้างใหม่เมื่อ พ.ศ. 2496 หลังคา 2 ลด ภายในประดิษฐานพระประธาน เป็นพระพุทธรูปปางมารวิชัย หน้าตัก 47 นิ้ว กุฏิสงฆ์มีจำนวน 14 หลัง มีทั้งที่เป็นอาคารคอนกรีตและอาคารครึ่งตึกครึ่งไม้ ส่วนมากเป็น 2 ชั้น หอสวดมนต์เป็นอาคารไม้ 2 ชั้น สร้างเมื่อ พ.ศ. 2502 ศาลาการเปรียญสร้างเมื่อ พ.ศ. 2474 มีเครื่องบนเป็นไม้สัก มีพระพุทธรูปปางสมาธิและปางมารวิชัย ภายในวิหารเป็นที่ประดิษฐานพระปางห้ามญาติและปางอุ้มบาตร

**อ้างอิง**
นารีราษฎร์ประดิษฐ์
โจลีน เพอร์ดี

โจลีน ไอโกะ เพอร์ดี (Jolene Aiko Purdy; เกิด 9 ธันวาคม พ.ศ. 2526)  เป็นนักแสดงหญิงชาวอเมริกัน เพอร์ดีแสดงเป็น Cherita Chen ในภาพยนตร์เรื่อง Donnie Darko ในปี พ.ศ. 2544 ในส่วนรายการทางโทรทัศน์ของเธอได้แก่ ซิทคอมช่องฟ็อกซ์เรื่อง Do Not Disturb ซึ่งเปิดตัวในปี พ.ศ. 2551  เช่นเดียวกับซีรีส์ตลกช่อง ABC Family เรื่อง 10 Things I Hate About You ที่รับบท Mandella ในแปดตอน  นอกจากนี้ เพอร์ดียังเป็นแขกรับเชิญใน Judging Amy และ Boston Public ด้วย  เพอร์ดียังเป็นที่รู้จักจากบทบาท ไพเพอร์ เคทีนส์ ในละครซีรีส์ช่อง TeenNick เรื่อง Gigantic  เธอมีบทบาทสมทบในซีรีส์ดราม่าของเน็ตฟลิกซ์เรื่อง Orange Is The New Black

**อ้างอิง**
หมวดหมู่:นักแสดงอเมริกัน
หมวดหมู่:บุคคลที่เกิดในปี พ.ศ. 2526
หมวดหมู่:จักรวาลภาพยนตร์มาร์เวล
เอริน เคลลีแมน

เอริน เม เคลลีแมน (Erin Mae Kellyman; เกิด 17 ตุลาคม พ.ศ. 2541) เป็นนักแสดงชาวอังกฤษ เคลลีแมนปรากฏตัวในบท Enfys Nest หัวหน้ากลุ่มกบฏคลาวด์ไรเดอร์สใน ฮาน โซโล: ตำนานสตาร์ วอร์ส  และ Eponine Thénardier ในปี ค.ศ. 2019 ทางช่อง BBC ซึ่งดัดแปลงจากนวนิยายเรื่อง เลมีเซราบล์ ของ วิกตอร์ อูว์โก

**ชีวิตในวัยเด็กและการศึกษา**
เคลลีแมนมีพื้นเพมาจากแทมเวิร์ธ, สตาฟฟอร์ดไชร์, เคลลีแมนสำเร็จการศึกษาจาก Nottingham Television Workshop เธอมีเชื้อสายไอริชมาจาก หลุยส์ มารดาของเธอ และมีเชื้อสายจาเมกา มาจาก ชาร์ลส์ บิดาของเธอ

**อาชีพ**

**ชีวิตส่วนตัว**
เคลลีแมนเป็นคนหลายเชื้อชาติและบอกว่าเธอมีความสุขที่ได้เล่นเป็นตัวละครที่มีมรดกทางวัฒนธรรมในการดป็นตัวแทนของผู้หญิงเช่นเธอ
เคลลีแมน เปิดเผยอัตลักษณ์ทางเพศของเธอว่าเป็นเลสเบี้ยน

**อ้างอิง**
หมวดหมู่:นักแสดงอังกฤษ
หมวดหมู่:บุคคลที่เกิดในปี พ.ศ. 2541
หมวดหมู่:จักรวาลภาพยนตร์มาร์เวล
บาดแผลแห่งอดีตกาล

บาดแผลแห่งอดีตกาล (Purojekuto Sukādo Pureita no Kizu) เป็นซีรีส์อนิเมะโทรทัศน์ออริจินอลของญี่ปุ่น สร้างโดยสตูดิโอ GoHands อิงจากโปรเจกต์ Project Scard media โดย Frontier Works ออกอากาศตั้งแต่วันที่ 9 มกราคม ถึง 3 เมษายน พ.ศ. 2564 ทางผังรายการ Animeism

**ตัวละคร**
Kai Yamato
voiced by|Arthur Lounsbery
Arashiba Eiji
Atsushi Kousaka
Arashiba Kazuma
voiced by|Shōya Chiba
Sakishima Kagami
voiced by|Junya Enoki
Washimine Ran
Takeaki Masuyama
Karasue Jin
Sho Nogami
Tatsuma Kōga
voiced by|Taku Yashiro
Torataka Itsuki
voiced by|Tasuku Hatanaka
Kurama Hokuto
Katsumi Fukuhara
Sakiyo Furesuverugu
voiced by|Kenjiro Tsuda
Sakiyo Morigan
voiced by|Yōji Ueda

**อ้างอิง**

**แหล่งข้อมูลอื่น**
 เว็บไซต์ทางการของอนิเมะ 
*23614
หมวดหมู่:อนิเมะที่ออกฉายในปี พ.ศ. 2564
หมวดหมู่:การ์ตูนญี่ปุ่นแนวโชเน็ง
หมวดหมู่:มิวส์ คอมมิวนิเคชัน
แมตต์ ลินตซ์

แมตทิว ลินตซ์ (Matthew Lintz; เกิด 23 พฤษภาคม ค.ศ. 2001) เป็นนักแสดงชาวอเมริกันที่รู้จักกันในบทบาทของแมตทิวใน Pixels และเฮนรีในซีรีส์โทรทัศน์ช่อง AMC เรื่อง The Walking Dead

**อาชีพ**
ลินซ์รับบทเฮนรีคนเก่าในซีรีส์โทรทัศน์เรื่อง The Walking Dead ซึ่งเป็นลูกบุญธรรมของ Carol Peletier ในฤดูกาลที่ 9 เฮนรี่วัยรุ่นรับบทโดย แม็กเซนน้องชายของลินตซ์ ในขณะที่เมดิสันพี่สาวของเขารับบทเป็นลูกสาวของแครอล Sophia Peletier ในสองฤดูกาลแรก
ในเดือนพฤศจิกายน ค.ศ. 2020 มีการเปิดเผยในชุดภาพถ่ายว่าลินตซ์จะมีบทบาทสำคัญในซีรีส์ดิสนีย์พลัสเรื่องมิสมาร์เวล

**อ้างอิง**
หมวดหมู่:นักแสดงอเมริกัน
หมวดหมู่:บุคคลที่เกิดในปี พ.ศ. 2544
หมวดหมู่:จักรวาลภาพยนตร์มาร์เวล
หมวดหมู่:บุคคลจากรัฐจอร์เจีย
หมวดหมู่:ศิษย์เก่าจากมหาวิทยาลัยออเบิร์น